Mengelmoes Kardoes – WoordNoot
27 Mei 2019 27 Mei 2019 woordnoot
Mengelmoes kardoes! Dis al hoe ek die gaste aan die lang tafel vir Hester se uitdaging kan beskryf!
Groot geeste aan een tafel! Josef, Prins Harry, Nataniël, Robin Williams, Mark Twain en Don Clark. Goeie giftigheid! En dan die familielede. Pa’s, stiefpa’s, tannies en celebrities se ma’s. Gooi die Afrikaanse taaljuffrou en die eerlike bouer by. Dis ‘n resep vir ‘n suksesvolle aand! Ek sien Josef en Prins Harry diep in gesprek. Jy kan aan Harry se gesig sien dat wat ookal Josef sê, dit maak diep indruk. Dit lyk op ‘n stadium of die gesprek oor babas gaan, want Harry sus ‘n denkbeelidge baba. Per slot van sake is albei se seuns groot in die nuus!
Nataniel en Mark Twain sit en kwetter soos twee spreeus. Ek stik in my G&T toe ek sien hoe Mark aan Nataniël se jas voel. So versigtig asof hy bang is dit skeur. Nataniël is soos gewoonlik net arms soos hy beduie. Hy haal die tafelvurk uit sy jas se sak en demonstreer hoe hy Kim se boude afgeblaas het! Die man darem!! Sy staan aan die ander kant van die vertrek saam met Broodina en die vrou wat Una so vergal. Mens kan sommer op hulle gesigte sien dat hulle gesprek nie baie nice is nie. Kim vat elke keer ‘n glas sjampanje van die skinkbord af as die kelnertjie naby haar kom. Sy begin nou ook al giggel soos ‘n bakvissie en dit klink nie te waffers nie. Selfs Broodina se gewoonlik bleek wange is skielik baie pienk! Kim se goue lamè rok hang nou soos ‘n twaksak om haar boude.
Don Clark en Naas Botha is in ‘n enstige gesprek gewikkel. Dit moet iets oor skop wees, want albei van hulle maak sulke klein demonstrasies van skoppe. Ag, hel! Kan mens nêrens heen gaan waar daar NIE oor rugby gesels word nie? Ek sluk sommer ‘n lang teug weg!
Narsis gaan maak hom tuis langs Hitler. Ja nee, dink ek so by myself. Birds of a feather? Eenkant, onder die bome staan die oneerlike bouer. Ek maak ‘n nota om hom dop te hou! Hier gaan niks vanaand verdwyn nie!
Die een groep wat almal se aandag trek want hulle bars kort kort uit van die lag, is my stiefpa, Toorts se pa, Tannie Annemarie, Leon die eerlike bouer , Bondels se Afrikaanse juffrou, Robin Williams en Trevor Noah se ma. Jy kan sien die kwinkslae vlieg heen en weer want die klomp se vrolike laggies klink soos musiek! Robin ruk sy Patch Adams neus uit en toe krul die klomp eers van die lag!
Stadig maar seker begin die GROEP se manewales deursypel na die res van die groepie toe. Die Towerinne wat almal besig was om hulle disse reg te kry, se werk in die kombuis is klaar en hulle begin meng met die groep. So ongemerk begin die Towerinne die klomp nader aanmekaar trek. Iemand vertel ‘n grap en die hele groep bly stomverbaas stil oor die harde uit die maag lag van Hitler se kant af. Hy klap natuurlik dadelik sy snater toe as hy agterkom hy het sopas sy naam krater gemaak. Dit was die kans waarop Blondi gewag het. Sy sluip saggies weg. Sy het lankal die ander katte en honde waargeneem en sy is beslis nie so onbemind soos haar baas nie.
Soos die leeu en die lam, dink ek as ek na hierdie ongelooflike diverse groepie mense kyk. Gehate mense. Veroordeelde mense. Siek mens. Gawe mense. Liefdevolle mense. Almal verdra almal. Eet saam. Drink saam. Gesels saam.
PicknMix….soos daai chocolates en lekkers wat mens jare gelede by PicknPay gekoop het. Al die soorte met verkillende vorms, kleure, groottes en geure in een kardoesie. Dan steek jy jou hand in en jy eet wat jy kry want dit was nie iets wat gereeld gebeur het nie.
Hierdie kuier sal nog lank onthou word. Ek sien op die Towerinne se gesigte die lekkerte. Wat ‘n ongelooflike goeie idee…’n langtafel op ‘n make believe dorp met gaste, bemind en onbemind. Ons kan ‘n nuwe toekoms bou… In die rerige wêreld. Ons moet net begin.
Las jou storie aan by hierdie InLinkz skakel: https://fresh.inlinkz.com/p/f68a9fa9110148b1ab92181b21eb7d51
Ons gaan twee weke kans gee vir hierdie skrywe (tot 30 Mei), ingeval jy moet terugverwys na die vorige blogs. Kyk heel bo aan hierdie blog – ek ek het die skakel vir die vorige blogs sommer daar in die eerste sin gegee.
Bloggers wat nog nie voorheen deelgeneem het aan ons Lê-Jou-Eier bloguitdagings nie: Om raad te kry oor hoe om deel te neem en om aankondigings van die nuwe onderwerpe te sien, besoek die volgende skakels Lê-Jou-Eier: Reëls en Lê-Jou-Eier: Hoe neem ek deel? Laasgenoemde blogpos bevat ook al die onderwerpe en skakels na vorige uitdagings.
Next Notas uit ‘n logboek: Vyf
27 Mei 2019 om 9:15 vm
” ‘n langtafel op ‘n make believe dorp met gaste, bemind en onbemind. Ons kan ‘n nuwe toekoms bou… In die rerige wêreld. Ons moet net begin.” AMEN
27 Mei 2019 om 9:38 vm
Terwyl ek lees oor die kuiery tussen die onbemindes, kramp my maag sommer. Jy vat dit puik saam aan die einde, dit ìs moontlik om ń nuwe toekoms in die werklike lewe te bou!
27 Mei 2019 om 1:18 nm
Dit was n fees.
27 Mei 2019 om 2:50 nm
Dis iets waarmee die Towerinne goed is – om op te bou en nuut te maak. Te inspireer. Ons hoort in die Kabinet. Dalk moet ek vir CR iets in die oor gaan fluister.
27 Mei 2019 om 2:54 nm
Jaaaa….jy is so reg!!
29 Mei 2019 om 5:37 vm
Dis juis of hy huiwer om su kabinet saam te stel, dalk oirweeg hy ons alreeds en sukkel hy om die ANC grootkoppe te oorreed?
29 Mei 2019 om 7:16 vm
Toortsie! JY is reg…gaan nou dadelik vir hom ‘n riemtelegram stuur en ons dienste aanbied…. ons wil nie eers ‘n company kar of huis hê nie…hy sal baat daarby as ons deel is van sy kabinet!
29 Mei 2019 om 8:03 vm
Presies! En jy hét mos kontakte daar. Kns sal hom ook nie baie pla nie, ons is almal besig met ons eie goed.
29 Mei 2019 om 9:37 vm
Ek dink ons behoort baie goed te doen in sekere poste.
27 Mei 2019 om 3:09 nm
Jinne maar jy het alles netjies bymekaar gekry. My ore zoeiiiiiiii nog en ek kan nie besluit watter deel ek moet vertel nie. Waar begin ek, aitog. Ek hoop Hester gee ons weer n ekstra week… oulik woordjies, oulik
27 Mei 2019 om 3:10 nm
Dankie liewe Bondeltjies…
27 Mei 2019 om 9:47 nm
Dit was nou so oulik vertel en ek en ma het nou so lekker gelees en gelag. Ma sê daai make believe dorp kan net werk ja. 😀
29 Mei 2019 om 5:38 vm
Nuwe gesiggies is natuurlik altyd welkom in daardie Towerdorpie van ons. Ons het ‘n oopdeurbeleid. 😁
29 Mei 2019 om 7:05 vm
Ons hoop jul kry baie van daardie nuwe gesiggies wat met sulke lekker verbeelding soos jy sulke lekker stories vertel. Julle het ‘n baie lekker beleid. 😀
29 Mei 2019 om 8:02 vm
Maar jy mag ook. 😁
29 Mei 2019 om 9:35 vm
Nou lag ek en ma lekker want sy sê ons het nie sulke ryk verbeeldings nie, maar miskien sal ons eendag probeer. Baie dankie. 😍
29 Mei 2019 om 9:40 vm
‘n Mens verbaas jouself nogal as jy eers jou verbeelding begin loslaat.
29 Mei 2019 om 1:14 nm
28 Mei 2019 om 2:55 nm
Jy is nie op InLinkz nie. Ja nee dit was omtrent ‘n mengelmoes bymekaar….maar alles het goed afgeloop. Hester moes net vir koning Henry bly paai het…en Hitler was heel gemoedelik nadat ons Blondi gevind het. Ek het nie eers vir Josef en Harry sien gesels nie. Sou graag daardie gesprek wou hoor.
28 Mei 2019 om 3:25 nm
Eish Kameel…ek sokkel met Inlinkz…sal Hester bribe om dit te link
28 Mei 2019 om 3:27 nm
Netnou vra sy jou ook ‘n vinnige bedraggie 😁😁😁
28 Mei 2019 om 3:28 nm
Sal maar moet betaal
29 Mei 2019 om 5:36 vm
Geniet ek nou hierdie storie van jou. 😁
29 Mei 2019 om 3:24 nm
Fantasties goed geskryf!
30 Mei 2019 om 3:02 nm
Ek het jou skakel op InLinkz gaan sit, hoor?
30 Mei 2019 om 3:55 nm
Dankie Hester…daai een kan partykeer my brein deutmekaar maak
30 Mei 2019 om 7:25 nm
31 Mei 2019 om 6:26 nm
Dis sommer heerlik lees die en ek kuier heerlik🌻🌻
31 Mei 2019 om 6:36 nm
So bly jy is hier….
31 Mei 2019 om 6:53 nm
Jammer ek is laat, “Sangoma skool” is hectic, maar ek mis julle stukkend🌻
31 Mei 2019 om 7:16 nm